CELEX: 62018TN0671
Language: da
Date: 2018-11-15 00:00:00
Title: Sag T-671/18: Sag anlagt den 15. november 2018 — ZU mod Kommissionen

14.1.2019   
            
            
               DA
            
            
               Den Europæiske Unions Tidende
            
            
               C 16/58
            
         
      Sag anlagt den 15. november 2018 — ZU mod Kommissionen
      (Sag T-671/18)
      (2019/C 16/70)
      Processprog: engelsk
      
         Parter
      
      
         Sagsøger: ZU (ved advokat C. Bernard-Glanz)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Annullation af afgørelsen truffet af chefen for Career Management & Mobility Unit i direktorat HR.B i Kommissionens Generaldirektorat for Menneskelige Ressourcer (GD HR), vedtaget den 12. oktober 2018, om at overføre sagsøgeren tilbage til GD OLAF.
               
            
                  —
               
               
                  Annullation af afgørelsen truffet af chefen for Account Management Centre 4 Unit i direktoratet HR.AMC i Kommissionens Generaldirektoratet HR, vedtaget den 29. oktober 2018, om foreløbigt at fastsætte datoen for hans tjeneste til den 1. december 2018.
               
            
                  —
               
               
                  Om fornødent ligeledes annullation af ansættelsesmyndighedens afgørelse, som ikke er vedtaget endnu, om afslag på sagsøgerens klage.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført fem anbringender.
      
                  1.
               
               
                  Første anbringende om overførelsesprocedurens utilstrækkelige gennemsigtighed, tilsidesættelse af tjenestemandsvedtægtens artikel 25 og manglende begrundelse, tilsidesættelse af sagsøgerens ret til forsvar over for den tvungne overførsel og tilsidesættelse af artikel 41 i Den Europæiske Unions charter om grundlæggende rettigheder og af retten til at blive hørt.
               
            
                  2.
               
               
                  Andet anbringende om anlæggelse af et åbenbart urigtigt skøn vedrørende tjenestens interesse og tilsidesættelse af princippet om god forvaltning.
               
            
                  3.
               
               
                  Tredje anbringende om udeladelse af afgørende elementer, som taler imod den øjeblikkelige overførsel af sagsøgeren til OLAF, tilsidesættelse af princippet om god forvaltning og tilsidesættelse af beskyttelsen af whistleblowere i henhold til vedtægtens artikel 22a.
               
            
                  4.
               
               
                  Fjerde anbringende om tilsidesættelse af omsorgspligten.
               
            
                  5.
               
               
                  Femte anbringende om magtmisbrug.